钦定古今图书集成/方舆汇编/职方典/第1452卷 > 《宿田》宋·陶弼
## 钦定古今图书集成/方舆汇编/职方典/第1452卷 > 《宿田》宋·陶弼

路下牂柯水石间，三分才过二分山。年光欲尽家犹
远，岚气虽疏鬓已斑。宾从笑谈讥独进，儿曹音信喜
生还。南风一夜吹乡梦，数刻飞过五岭关。

《通志》：“明弘治十三年，刘大夏以右都御史总督两广，
携二僮仆行。先是大夏为广东右布政，曾奉总督檄，
招谕田州、泗城叛者，咸即归附，老少犹传说之。及为
督抚属，岭海无事，大夏修政务在节爱，裁冗费，斥贪
佞，更役法，取其尤不便者革之，一时最称清静焉。大
夏喜与士大夫以礼相接，虽州县吏稍知自爱者，时”
时下问州县，谓其知己，亦争淬厉，用称礼遇。十五年
以兵部尚书征大夏。不阿刘瑾，瑾恨之深，大夏遂致
政。初，泗城州岑接谋袭爵，大夏不少徇。田州岑猛煽
乱，有欲宽之者。大夏拟徙平海卫千户。猛赂参政谢
湖，迁延不之任，猛遂据府治。督臣以闻，命逮湖。猛与
湖复行赂刘瑾，遂讼冤以为激。猛叛者，由镇守太监
韦经、巡抚都御史潘蕃。经受瑾旨，复讼冤，以为猛之
初叛，由大夏激之。于是经及蕃、大夏俱遣官校捕送
诏狱。遂拟“大夏与蕃比，抚驭无方，致所部军人反叛”
之律，俱追夺诰敕，发边远充军。猛令以同知莅府事，
湖仅降官。

田州土官岑镛，曾请龚遂作《祠堂记》，操笔立成。因其
天性之孝，却其贽金，镛大畏服。后致仕归，道由贼境，
携数十簏以行，贼追劫之，启钥皆书籍也。

思田土目卢苏、王受煽乱，起王守仁于家，节制两广
诸军事。守仁督四省兵驻南宁，因创敷文书院，日聚
幕僚诸生讲学，更不议兵事。三司官莫测其意，乘间
进言曰：“招降诚善策，脱有不济，当云何？”公敛容谢曰：
“岭徼苦兵久矣，吾实招之，非诱致也。”一日，讲“良知万
物一体。”有问：“木石无知，其体安在？”时湖广两宣慰侍
列所部兵颇骄恣。公因答问者曰：“譬如无故坏一木，
碎一石，此心恻然顾惜，便见良知同体。及乎私欲锢
蔽，虽拆人房舍，掘人冢墓，犹恬然不知痛痒，此是失
其本心。”两宣慰闻之耸然。守仁因宣上威德，抚谕诸
蛮悉降。分兵剿八寨断藤峡，斩获无算，条陈处置思、
田八寨五屯事宜，至今遵行。后以病归，卒于滁。守仁
病中语翁仁夫曰：“田州之事，非我本心，人谁谅我？”盖
为辅臣而发。所著有《阳明集》三十卷。

王。新建既降，卢苏议改田州为田宁府，设置流官。又
荐林左辖富可巡抚，张都阃佑可总兵。林号“省吾”，论
议一与王同。及王没，林代提督，遂思反王议以媚时
宰，因言田州不必改流，宜降州治，以岑邦相为判官。
邦相者，卢苏所挟以反者也。于是卢苏益骄，竟杀邦
相。迄陶、潘、蔡三提督不能诛，诸土官大愤。提督威令
不行，自林始。今田州思王不杀降尤德林有再造恩，
建祠并祀，以林居左。林在镇黩货巨万，而张佑以副
总兵镇田州，亦缘要厚，赀为邦相毒死。方王议招卢
苏时，所爱信指挥王佐门客岑邦高揣知王无杀苏
意，私索苏万金，苏由此恚恨自沮。王竟委曲就事，不
无稍损威重。

《骆越漫笔》：新建伯王公守仁平思田时，集两广、江西、
湖广四省兵驻南宁。公已定议招抚，遣人说卢苏王，
受投降凡数四往谕，方听命，复生疑沮，公许带甲来
见。既薄城下，复要郡倅为质，且请军门牙卒咸易田
州人，公悉许之，酋遂拥众入，甲马几填市巷。酋更与
其众约，即事不测，各放炮反。酋既入见，公命发门外
杖之百行杖者皆田人，示数而已。众闻杖酋，愕不省何谓，遽鼓噪放炮，炮三爇不发声。会闻酋杖亡恙，众
遂定。方鼓噪时，公坐厅事，佯为不闻，惟命牙兵速毕
杖。公之雅量镇物盖如此。

《府志》：“土官李琛女适归顺州土官长子岑瑶，瑶为其
弟所杀，李氏年二十七，复归父母家。父母强之再适，
不听。李氏婢四五十人驭之甚严，昼夜常锁外户，不
使与男仆相见。夜明灯坐中堂，群婢环之纺织，至鸡
鸣，乃锁门而寝。晚年操守益严。”

《通志》：“龙、江二州境近交趾境，上有一岭出香草，状类
排草而稍粗，左江人以之作安息香，亦杂于排草中
货之。每十日以后群取之，搜抉无遗，经春则复生。然
惟一岭有之，逾岭则无。”

泗城州出水银，取之之法，以人其用。人从外境市之，
或逃走僮仆，或奸商缚雇役人往售，至“其家，初以酒
饭饲之，三日即引至水银坑中，扼窟埋之，露其首，三
日，其人痒不可忍，号呼彻天，乃以锹铲去其首，仍埋
之。数日取出，则满腹肠胃、指甲、骨髓中皆水银矣。”安
南近凭祥州地，亦有水银坑，取法同。每江西奸商雇
人挑货至界上贸易，则私与相约，并雇工人卖之。价
成，无论数十人，皆缚去。

泗城州出雄黄，近贵州安南界，土人携出卫市之。有
市雄黄屏风一，护衣十，屏风高尺五，阔二尺，护衣俱
精致。土人云，“其地有雄黄床并桌面坚者可为𢭏衣”，
今无。